Obrazloženje izmjena i dopuna financijskog plana sastoji se od obrazloženja izmjena i dopuna općeg dijela proračuna i obrazloženja izmjena i dopuna posebnog dijela proračuna kako slijedi:

**OBRAZLOŽENJE II. IZMJENA I DOPUNA FINANCIJSKOG PLANA ZA 2024. GODINU**

Djelatnost Osnovne škole „Vladimir Nazor“ Križevci je odgoj i opće obrazovanje djece i mladeži osnovnoškolske dobi (odgoj, naobrazba i skrb o djeci od 6 do 15 godina). Škola obavlja svoju djelatnost na temelju Zakona o ustanovama i prema Zakonu o odgoju i obrazovanju u osnovnoj i srednjoj školi te prema Planu i programu rada Škole i Školskom kurikulumu.

Osnovna škola „Vladimir Nazor“ proračunski je korisnik Grada Križevaca, uvrštena je u Registar proračunskih korisnika pod RKP brojem 8588, prema Pravilniku o utvrđivanju proračunskih i izvanproračunskih korisnika državnog proračuna i proračunskih i izvanproračunskih korisnika proračuna jedinica lokalne i područne (regionalne) samouprave te o načinu vođenja Registra proračunskih i izvanproračunskih korisnika (NN 128/09,142/14,23/19 i 83/21).

Sukladno proračunskim klasifikacijama, prema djelokrugu rada i postavljenim ciljevima uvrštena je u Proračun Grada Križevaca kako slijedi:

1. Lokacijska klasifikacija: Grad Križevci
2. Organizacijska klasifikacija:

Razdjel 301 Upravni odjel za odgoj, obrazovanje, kulturu, sport, socijalnu skrb,

Nacionalne manjine i turizam, Glava 30102 Osnovnoškolsko obrazovanje

1. Programska klasifikacija:

3202 Osnovnoškolsko obrazovanje u OŠ “Vladimir Nazor“ Križevci

1. Ekonomska klasifikacija:

Prihodi i primici te rashodi i izdaci razvrstani su u razrede, skupine, podskupine, odjeljke i osnovne račune prema važećem Računskom planu

1. Funkcijska klasifikacija: 09 Obrazovanje

**A) OBRAZLOŽENJE IZMJENA I DOPUNA OPĆEG DIJELA PRORAČUNA**

**OBRAZLOŽENJE IZMJENA I DOPUNA PRIHODA I RASHODA, PRIMITAKA I IZDATAKA PRORAČUNA**

**PRIHODI**

**PRIHODI POSLOVANJA (6)**

Prihodi poslovanja za 2024. godinu planirani su u iznosu 3.069.732,47 eura, a II. Izmjenama i dopunama Proračuna povećani su za 8.618,43 eura, što se najvećim dijelom odnosi na vlastite prihode, prihode po posebnim propisima i prihode od donacija.

**Pomoći iz inozemstva i od subjekata unutar općeg proračuna (63)**

Pomoći iz inozemstva i od subjekata unutar općeg proračuna planirane su u iznosu 2.557.507,29 eura, a ovim Izmjenama i dopunama ukupan iznos nije se mijenjao.

**Prihodi od upravnih i administrativnih pristojbi, pristojbi po posebnim propisima i naknada (65)**

Prihodi od upravnih i administrativnih pristojbi, pristojbi po posebnim propisima i naknada planirani u iznosu 22.422,97 eura ovim Izmjenama i dopunama povećani su za 700,00 eura zbog ostvarenih prihoda od osiguranja i refundacije štete.

**Prihodi od prodaje proizvoda i robe te pruženih usluga i prihodi od donacija (66)**

Prihodi od prodaje proizvoda i robe, pruženih usluga i prihodi od donacija planirani su za 2024. godinu u iznosu 8.000,00 eura, a ovim Izmjenama i dopunama povećani su za 2.200,00 eura, zbog većeg ostvarenja prihoda od prodanih proizvoda te većeg ostvarenja donacija od fizičkih osoba, neprofitnih organizacija i trgovačkih društava.

**Prihodi iz nadležnog proračuna i od HZZO-a temeljem ugovornih obveza (67)**

Prihodi iz nadležnog proračuna i od HZZO-a temeljem ugovornih obveza planirani su za 2024. godinu u iznosu 481.302,21 eura, a ovim Izmjenama i dopunama povećani su za 5.718,43 eura. Povećanje se odnosi na prihode za financiranje redovnog rada škole te za financiranje aktivnosti Pomozimo jedni drugima VII.

**PRIHODI OD PRODAJE NEFINANCIJSKE IMOVINE (7)**

**Prihodi od prodaje proizvedene dugotrajne imovine (72)**

Prihodi od prodaje proizvedene dugotrajne imovine planirani su u ukupnom iznosu 500,00 eura za 2024. godinu. Radi se o prihodima od prodaje stanova sa stanarskim pravom te od prodaje opreme.

**RASHODI**

**RASHODI POSLOVANJA (3)**

Rashodi poslovanja Osnovne škole Vladimira Nazora planirani su za 2024. godinu u iznosu 3.069.912,06 eura, a Izmjenama i dopunama financijskog plana povećani su za 8.618,43 eura, što se najvećim dijelom odnosi na materijalne rashode.

**Rashodi za zaposlene (31)**

Rashodi za zaposlene koji su planirani u iznosu od 2.514.193,00 eura smanjeni su za 32.907,213 eura sukladno planiranom ostvarenju do kraja godine.

**Materijalni rashodi (32)**

Materijalni rashodi povećani su za 42.332,96 eura što se najvećim dijelom odnosi na povećanje rashoda za nabavu namirnica za školsku kuhinju, za sitni inventar, za materijale i dijelove za tekuće i investicijsko održavanje te za usluge tekućeg i investicijskog održavanja.

**Financijski rashodi (34)** smanjeni su za 28,40 eura sukladno predviđenom ostvarenju.

**Naknade građanima i kućanstvima na temelju osiguranja i druge naknade (37)** planirane su u iznosu od 35.000,00 eura za radne udžbenike. Ovaj iznos ostao je nepromijenjen.

**Ostali rashodi (38)** planirani su u iznosu od 1.500,00 eura za ostale tekuće donacije u naravi za opskrbu higijenskim potrepštinama za djevojčice. Povećane su za 21,00 euro sukladno ostvarenju.

**RASHODI ZA NABAVU NEFINANCIJSKE IMOVINE (4)**

Rashodi za nabavu nefinancijske imovine obuhvaćaju rashode za nabavu proizvedene dugotrajne imovine i rashode za dodatna ulaganja na nefinancijskoj imovini, za 2024. godinu planirani su u iznosu 46.444,34 eura, a ovim Izmjenama i dopunama smanjeni su za 800,00 eura što se najvećim dijelom odnosi na rashode za dodatna ulaganja na nefinancijskoj imovini iz vlastitih izvora.

**Rashodi za nabavu proizvedene dugotrajne imovine (42)**

Rashodi za nabavu proizvedene dugotrajne imovine planirani u iznosu od 20.708,34 eura smanjeni su za 100,00 eura što se odnosi na rashode za nabavu uredskog namještaja i opreme.

**Rashodi za dodatna ulaganja na nefinancijskoj imovini (45)**

Rashodi za dodatna ulaganja na nefinancijskoj imovini planirani u iznosu od 25.736,00 eura, smanjeni su za 700,00 eura šte se odnosi na radove na građevinskim objektima.

**Obrazloženje prenesenog viška ili manjka iz 2023. godine**

Izmjenama i dopunama financijski plan za 2024. godinu je uravnotežen jer je preneseni višak iz 2023. godine u iznosu od 179,59 eura uključen u prve izmjene i dopune financijskog plana.

**B) OBRAZLOŽENJE POSEBNOG DIJELA IZMJENA I DOPUNA FINANCIJSKOG PLANA ZA 2024.**

**GODINU**

Planirani rashodi u okviru programa **3201 Osnovnoškolsko obrazovanje u OŠ Vladimir Nazor Križevci**, raspoređeni su po aktivnostima i izvorima kako slijede:

|  |  |  |  |  |
| --- | --- | --- | --- | --- |
| **AKTIVNOST** | **NAZIV** | **Iznos EUR** | | |
|  |  | Plan | Izmjene | Novi plan |
| A320201 | RASHODI ZAKONSKOG STANDARDA | 233.732,99 |  | 233.732,99 |
| A320202 | RASHODI IZNAD ZAKONSKOG STANDARDA | 2.592.487,89 | 4.374,50 | 2.596.862,39 |
| A320208 | ERASMUS + | 25.600,00 | 0 | 25.600,00 |
| A320219 | PRODUŽENI BORAVAK UČENIKA | 141.741,18 | 0 | 141.741,18 |
| A320224 | POMOZIMO JEDNI DRUGIMA VI (2023.-2024.) | 39.420,00 | -1.600,47 | 37.819,53 |
| A320225 | GRAĐANSKI ODGOJ | 2.230,00 | -1.930,00 | 300,00 |
| A320226 | ŠKOLSKA SHEMA (2023.-2024.) | 7.000,00 | -1.255,10 | 5.744,90 |
| A320227 | POMOZIMO JEDNI DRUGIMA VII (2024.-2025.) | 24.400,00 | 9.029,50 | 33.429,50 |
| A320228 | ŠKOLSKA SHEMA (2024.-2025.) | 3.300,00 | 0 | 3.300,00 |
| **Ukupno** |  | **3.069.912,06** | **8.618,43** | **3.078.530,49** |
|  |  |  | | |

**AKTIVNOST A320201 – RASHODI ZAKONSKOG STANDARDA**

Ukupni rashodi zakonskog standarda planirani za 2024. godinu u iznosu 233.732,99 eura, ostali su nepromijenjeni, pojedine stavke su povećane u skladu s ostvarenjem, uz istodobno smanjene iznosa za ostale usluge komunikacije i prijevoza.

Aktivnost Rashodi zakonskog standarda obuhvaća rashode za decentralizirane funkcije osnovnog školstva koji su posebnim zakonom preneseni na jedinice lokalne i područne (regionalne) samouprave, a financiraju se iz dodatnog udjela u porezu na dohodak i pomoći izravnanja za decentralizirane funkcije. Ovdje su planirani materijalni rashodi (službena putovanja, materijal i energija, usluge tekućeg i investicijskog održavanja i ostali rashodi te kapitalna ulaganja u računala i računalnu opremu, uredski namještaj, knjige za knjižnicu te dodatna ulaganja na građevinskim objektima.

Cilj ove aktivnosti je odgoj i opće obrazovanje djece i mladeži osnovnoškolske dobi (odgoj, naobrazba i skrb o djeci od 6 do 15 godina). Pokazatelji uspješnosti zasnivaju se na broju učenika koji su završili osnovnoškolsko obrazovanje i broju upisanih učenika u prvi razred. Školske godine 2023./2024. nastavu je pohađalo 653 učenika, opći uspjeh učenika na kraju školske godine: 63,41 % odličan, 27,26% vrlo dobar, 9,03 % dobar, 0,15 dovoljan te 0,15% nedovoljan. Osmi razred uspješno je završilo 87 učenika. U školsku godinu 2024./2025. upisano je 652 učenika, od toga u prvi razred 86 učenika. Cilj ove aktivnosti osim općeg obrazovanja djece je dodatna nastava koju polazi 230 učenika, čime je obuhvaćeno 35% učenika. Ovim izmjenama i dopunama ciljevi i pokazatelji se ne mijenjaju.

**AKTIVNOST A320202 – RASHODI IZNAD ZAKONSKOG STANDARDA**

Aktivnost Rashodi iznad zakonskog standarda obuhvaća preostale rashode potrebne za obavljanje redovne odgojno-obrazovne djelatnosti škole - rashode za zaposlene, koji se financiraju iz državnog proračuna, materijalne rashode, rashode za nefinancijsku imovinu i drugo koji se dodatno financiraju iz gradskog proračuna, uplata roditelja, vlastitih prihoda, donacija i drugih izvora.

Opći prihodi i primiciplanirani su za 2024. godinu u iznosu od 44.374,50 eura, a ovim Izmjenama i dopunama povećani su za 1.474,50 eura za pokrivanje troškova sudjelovanja na europskom natjecanju iz prometa.

Rashodi od vlastitih prihoda planirani su u iznosu 9.625,00 eura za 2024. godinu, a ovim izmjenama i dopunama povećani su za 400,00 eura za materijalne rashode.

Rashodi po posebnim propisimaplanirani u iznosu od 1.389,16 euraobuhvaćaju nabavu materijala koji su vezani uz školsku prehranu, sufinanciranu uplatama roditelja. Na ovom izvoru iskazuju se prihodi s naslova osiguranja i refundacije štete, a rashodi su ovim Izmjenama i dopunama povećani za 700,00 eura zbog ostvarenih prihoda s naslova osiguranja i refundacije štete od osiguravajuće kuće.

Rashodi koji se financiraju odprihoda iz drugih proračuna te ostalih subjekata unutar općeg proračunaiznose 2.533.698,44 eura. Povećani su materijalni rashodi za namirnice, naknade za prijevoz na posao i s posla te rashodi za knjige, a smanjeni su rashodi za zaposlene u skladu s ostvarenjem.

Sredstva donacija planirana su u iznosu od 3.808,63 eura, povećana su za 1.800,00 eura na stavkama namirnica i ostalih materijala za potrebe redovnog poslovanja zbog povećanja prihoda iz ovog izvora.

Rashodi koji se financiraju iz prihoda od prodaje imovine planirani u iznosu od 1.066,66 eura, ostali su nepromijenjeni.

Cilj ove aktivnosti osim općeg obrazovanja djece su izvannastavne aktivnosti koje se provode u 37 različitih područja u kojima je uključeno preko 450 učenika ( 69%) koji redovito sudjeluju na županijskim i državnim natjecanjima iz brojnih područja i postižu odlične rezultate. Ovim izmjenama i dopunama ciljevi i pokazatelji se ne mijenjaju.

**AKTIVNOST A320208 ERASMUS** +

Planirani rashodi za aktivnost Erasmus + iznose 25.600,00 eura zbog odobrenih sredstva za provedbu Erasmus+ projekta za razdoblje 2024/2027 godine. Cilj projekta je implementirati znanja stečena na strukturiranim tečajevima u školski kurikulum kroz izvannastavne aktivnosti i redovnu nastavu. Pokazatelj uspješnosti: projekt se provodi od 2017. godine, provedene su četiri faze, u svakoj je sudjelovalo 10 do 12 učitelja, a u sljedećoj, petoj fazi sudjelovati će 16 učitelja i desetak učenika.

**AKTIVNOST A320219 PRODUŽENI BORAVAK**

U okviru aktivnosti produženog boravka učenika osiguran je boravak šezdesetoro djece prvog i drugog razreda, u vremenu od 7 do 17 sati, prije ili poslije nastave, u dvije smjene u prostorijama produženog boravka pod stručnim vodstvom učiteljica razredne nastave. Cilj ove aktivnosti je osigurati djeci prehranu, pomoć kod pisanja zadaća i učenja te druženje i igru sa ostalom djecom u slobodno vrijeme.

Pokazatelj uspješnosti: produženi boravak uveden je u ožujku 2022., sa dvije zaposlene učiteljice razredne nastave i tridesetoro djece, a taj broj se povećao u 2024. godini na 65 učenika prvih i drugih razreda i četiri učiteljice razredne nastave.

**AKTIVNOST A320224 POMOZIMO JEDNI DRUGIMA VI (2023.-2024.) i VII (2024.-2025.)**

U okviru aktivnosti Pomozimo jedni drugima VI (2023.-2024.) bilo zaposleno je šest pomoćnika u nastavi i jedna stručno komunikacijska posrednica sa ciljem da pomažu učenicima kojima je potrebna pomoć prilikom izvođenja nastave, u školskoj kuhinji, na izletima i ostalim školskim aktivnostima.

U okviru ove aktivnosti planirani su rashodi za zaposlene i materijalni rashodi u iznosu od 39.420,00 eura koji su smanjeni za 1.600,47 eura u skladu s ostvarenjem.

U okviru aktivnosti Pomozimo jedni drugima VII (2024.-2025) zaposleno je osam pomoćnika u nastavi i jedna stručno komunikacijska posrednica sa ciljem da pomažu učenicima kojima je potrebna pomoć prilikom izvođenja nastave, u školskoj kuhinji, na izletima i ostalim školskim aktivnostima.

U okviru ove aktivnosti planirani su rashodi za zaposlene i materijalni rashodi u ukupnom iznosu od 24.400,00 eura. Izmjenama i dopunama financijskog plana povećani su za 9.029,50 eura zbog povećanja cijene bruto sata rada i troškova obveznih zdravstvenih pregleda.

**AKTIVNOST A320225 GRAĐANSKI ODGOJ**

U okviru izvanškolske aktivnosti Građanskog odgoja provodi se program „Građanski odgoj i obrazovanje“ za koji je planirano 2.230,00 eura. Izmjenama i dopunama financijskog plana iznos je smanjen u skladu s ostvarenjem jer je provedba počela u listopadu 2024. godine. Cilj ove aktivnosti je promicanje ljudskih prava, nenasilja, solidarnosti te obrazovati učenike o odgovornosti i aktivnoj ulozi u društvu. Pokazatelj uspješnosti je broj uključenih učenika petih i šestih razreda koji polaze program.

**AKTIVNOST A320228 ŠKOLSKA SHEMA**

Aktivnost Školska shema odnosi se na nabavu voća, voćnih sokova, mlijeka i jogurta financiranih EU sredstvima od strane Agencije za plaćanja u poljoprivredi. Cilj ove aktivnosti je osigurati kvalitetniju i zdraviju prehranu djece osnovnoškolske dobi te potaknuti kod djece navike konzumiranja voća, mlijeka i mliječnih proizvoda. Planiran je iznos od 3.300,00 eura za razdoblje od rujna do prosinca 2024. godine. Pokazatelj uspješnosti je uključenost svih učenika u projekt ( 652 djece), od prvog do osmog razreda, u matičnoj i područnim školama.

Voditelj računovodstva Ravnatelj

Gordana Lončarić Igor Brkić